PATVIRTINTA

Šalčininkų r. Pabarės pagrindinės mokyklos direktorės

2022 m. gruodžio 19 d.

įsakymu Nr.V1-54

**ŠALČININKŲ R. PABARĖS PAGRINDINĖ MOKYKLA**

**MOBILIŲJŲ TELEFONŲ NAUDOJIMOSI TAISYKLĖS MOKINIAMS**

**I. MOBILIŲJŲ TELEFONŲ NAUDOJIMO TAISYKLIŲ PASKIRTIS**

1. Užtikrinti mokyklos vidaus tvarką.

2. Vykdyti priklausomybės nuo mobiliųjų įrenginių prevenciją.

3. Sumažinti žalos vaikų sveikatai riziką, irzlumą, atsirandantį vaikus atitraukus nuo mobiliųjų įrenginių, negebėjimą koncentruoti dėmesio.

4. Apsaugoti vaikus nuo pavojingo turinio internete, patyčių mokinių ir mokyklos darbuotojų atžvilgiu.

**II. MOBILIŲJŲ TELEFONŲ NAUDOJIMO TAISYKLĖS**

5. Klasių auklėtojai rekomenduoja tėvams (globėjams, rūpintojams) (toliau – tėvai) susitarti su savo vaikais dėl mobiliųjų telefonų nesinešimo į mokyklą. Susisiekti su vaiku, esant būtinybei, būtų galima per klasių auklėtojus, mokyklos administraciją ar kitus mokyklos įgaliotus atstovus.

6. Mokytojai, specialistai, kiti mokyklos darbuotojai neatsako už mobiliųjų telefonų ir/ar kitų įrenginių saugojimą. Už tai atsakingi patys tų daiktų turėtojai ir jų tėvai.

7. Mobilieji telefonai ir kiti išmanieji įrenginiai apibrėžiami kaip nebūtinosios mokymo priemonės, kuriomis naudotis būtų galima tik su mokytojų leidimu, reikalingu įvairioms užduotims pamokų metu atlikti.

8. Mokiniams draudžiama mobiliuoju telefonu mokyklos teritorijoje filmuoti ir fotografuoti;

9. Draudžiama mobiliuoju telefonu mokykloje naudotis:

9.1. Pradinių klasių mokiniams - pamokų, pertraukų ir renginių metu;

9.2. 5 - 10 klasių mokiniams - pamokų ir renginių metu;

10. 1 - 10 klasių mokiniams, leidus dalyko mokytojui, mobilus telefonas per pamokas gali būti naudojamas tik mokymosi tikslais.

11. Neformaliojo užsiėmimo metu naudotis mobiliuoju telefonu galima tik gavus asmens, tiesiogiai dirbančio su mokiniu, leidimą.

12. Prasidėjus pamokai, mokinys, atsinešęs telefoną į mokyklą, privalo išjungti garsą ir padėti telefoną į telefonų laikymui skirtą dėžutę. Ant suolo telefoną laikyti draudžiama.

13. Esant reikalui ir mokytojui leidus, mokinys gali paskambinti tėvams arba artimiesiems.

**III. MOKINIŲ DRAUSMINIMO TVARKA DĖL MOBILIŲJŲ TELEFONŲ NAUDOJIMO TAISYKLIŲ PAŽEIDIMO**

14. Jei mokiniai nesilaiko naudojimosi mobiliaisiais telefonais taisyklių:

14.1. pirmą kartą mokinys yra įspėjamas žodžiu;

 14.2. jei mokinys antrą kartą pažeidžia taisykles, mokytojas turi teisę paimti telefoną ir atiduoti jį klasės vadovui. Pasibaigus visoms pamokoms telefonas yra grąžinamas mokiniui, mokinys pakartotinai supažindinamas su šiomis taisyklėmis;

14.3. jei mokinys atsisako atiduoti ugdymo metu naudojamą telefoną, problemos sprendimui mokytojas gali kviestis mokyklos administracijos darbuotoją. Fiksuojamas drausmės pažeidimo faktas, informuojami tėvai;

14.4. jei mokinys tris kartus pažeidžia naudojimo(si) mobiliaisiais telefonais taisykles, jo elgesys aptariamas dalyvaujant tėvams. Situacijai nesikeičiant jo elgesys, pasikvietus tėvus, aptariamas Vaiko gerovės komisijos posėdyje.

**IV. BAIGIAMOSIOS NUOTATOS**

15. Su taisyklėmis supažindinami mokiniai klasių valandėlių metu. Mokiniai susipažinimą su taisyklėmis patvirtina parašu instruktažų lapuose.

16. Mokinių tėvai supažindinami su taisyklėmis per elektroninį dienyną.

17. Priimtos taisyklės galioja kiekvienam besimokančiam mokiniui ar mokinei.

18. Taisyklių įgyvendinimo stebėseną atlieka direktoriaus pavaduotojas ugdymui, atsakingas už pagalbos mokykloje organizavimą.

19. Taisyklės gali būti keičiamos pasiūlius mokyklos bendruomenei (mokytojams, mokiniams, tėvams).

\_\_\_\_\_\_\_\_\_\_\_\_